CELEX: 62019TN0705
Language: da
Date: 2019-10-15 00:00:00
Title: Sag T-705/19: Sag anlagt den 15. oktober 2019 – GV mod Kommissionen

9.12.2019   
            
            
               DA
            
            
               Den Europæiske Unions Tidende
            
            
               C 413/61
            
         
      Sag anlagt den 15. oktober 2019 – GV mod Kommissionen
      (Sag T-705/19)
      (2019/C 413/74)
      Processprog: fransk
      
         Parter
      
      
         Sagsøger: GV (ved advokat B.-H. Vincent)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  På denne sag skal anvendes en prioriteret procedure.
               
            
                  —
               
               
                  Annullation af afgørelsen af 26. juli 2019 med ref. nr. R/213/19 med afslag på sagsøgerens ansøgning om bistand.
               
            
                  —
               
               
                  Ansættelsesmyndigheden tilpligtes at træffe alle foranstaltninger til forflyttelse, som kan fjerne sagsøgeren fra GD EAC, idet den respekterer lønklassen og respekterer, at den faktiske placering af stillingen skal være i Bruxelles for at undgå, at sagsøgeren familiemæssigt eller privat lider skade.
               
            
                  —
               
               
                  Kommissionen tilpligtes at betale et foreløbigt beløb på 13 018 EUR i erstatning for det økonomiske tab og på 250 EUR pr. dag fra den 1. februar 2018 fra dagen for afsigelsen af dommen i erstatning for det ikke-økonomiske tab.
               
            
                  —
               
               
                  Europa-Kommissionen tilpligtes at betale sagsomkostningerne i overensstemmelse med procesreglementet.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fem anbringender.
      
                  1.
               
               
                  Første anbringende om tilsidesættelse af artikel 24 i vedtægten for tjenestemænd i Den Europæiske Union (herefter »vedtægten«), af princippet om god forvaltning og af omsorgspligten. Sagsøgeren har i denne henseende gjort gældende, at Kommissionen afslog hans ansøgning om bistand, at den ikke foretog nogen undersøgelsesforanstaltninger og at den behandlede hans ansøgning langsomt, bureaukratisk og uhensigtsmæssigt.
               
            
                  2.
               
               
                  Andet anbringende om tilsidesættelse af vedtægtens artikel 12a, for så vidt som Kommissionen burde have kvalificeret de faktiske omstændigheder, som dannede grundlag for ansøgningen om bistand, som chikane.
               
            
                  3.
               
               
                  Tredje anbringende om tilsidesættelse af vedtægtens artikel 7. Sagsøgeren har foreholdt Kommissionen, at den ikke respekterede den nødvendige ligevægt mellem tjenestens interesse og den pågældende tjenestemands interesse.
               
            
                  4.
               
               
                  Fjerde anbringende vedrørende artikel 270 TEUF og vedtægtens artikel 91. Sagsøgeren har i denne forbindelse gjort gældende, at Unionen har pligt til at erstatte den skade, der er forvoldt dens ansatte ved enhver ulovlighed begået i dens egenskab af arbejdsgiver, uden at det er nødvendigt at godtgøre eksistensen af en tilstrækkelig kvalificeret overtrædelse. Ifølge sagsøgeren er de faktiske omstændigheder, som danner grundlag for ansøgningen om bistand, ulovligheder begået i egenskab af arbejdsgiver, og de forpligter derfor Unionen til at erstatte de økonomiske og ikke-økonomiske tab, dvs. udgifterne til lægelig og juridisk bestand samt den lidelse, der er forvoldt i den omtvistede periode.
               
            
                  5.
               
               
                  Femte anbringende om tilsidesættelse af artikel 6 i konventionen til beskyttelse af menneskerettigheder og grundlæggende frihedsrettigheder og af artikel 47 i Den Europæiske Unions charter om grundlæggende rettigheder med den begrundelse, at procedurerne vedrørende en ansøgning om forflyttelse ved sin karakter kalder på en hurtig afgørelse.